29 اوکتبر 1923-جی ایلده اعلان ائدیلن تورکیه جمهوریتی‌نین 96 یاشی بوتون اؤلکه‌ده و خاریجی نماینده‌لیک‌لرینده بؤیوک بیر جوشغویلا قئید اولونور.
مرسین دؤولت اوپرا و باله تئاتری‌نین جمهوریت بایرامی موناسیبتیله تشکیل ائتدیگی کنسرتده تورکیه‌نین قورولما حکایه‌سینده بؤیوک رول اوینایان چاناققالا، ساکاریا و بؤیوک هوجوم دؤیوش‌لری موسیقی‌نین دیلی ایله سیمفونیک اورکسترین ایفاسیندا صنعت‌سئورلره تقدیم ائدیلدی.
کارابوک-دا فنر آلایینا ماراق چوخ اولدو. وطنداش‌لار بلدیه اورکستری‌نین موشایعتی ایله ال لرینده نهنگ تورکیه بایراق‌لاری و مشعل‌لرله شهر میدانینا یورودولر.
اسکی شهرده پورسوق چایی اوزرینده قاییق‌لاردا فنر آلایی و هاوا فیشنگ نوماییشی تشکیل ائدیلدی. کؤرپولری و پورسوق چایی ساحل‌لرینی دول‌دوران مین‌لرله وطنداش مارش لار سؤیله‌یه‌رک اونلاری ایزله‌دی‌لر.
تولوم و هورون هاوا‌لاری ایله مراسیم کئچیرمه‌نین عنوانی ایسه ریزه‌نین چای ائلی قصبه‌سی‌دیر. احمد مسعود ییلماز پارکیندا توپ‌لانان وطنداش‌لار شهر مرکزینه یورویه‌رک جمهوریت گونونو قئید ائتدی‌لر.
آیدین سؤکه‌ده ایسه جمهوریت میدانیندا توپ‌لانان وطنداش‌لار مشعل و تورکیه بایراقلاری ایله یورودولر، سونرا تشکیل ائدیلن کنسرته قوشولدولار.
